b"\n_START_ARTICLE_\nClubJenna\n_START_SECTION_\nHist\xc3\xb2ria\n_START_PARAGRAPH_\nFundat el 2001 per Jenna Jameson, va comen\xc3\xa7ar essent la p\xc3\xa0gina web oficial de l'actriu fins a esdevenir un estudi important. La primera pel\xc2\xb7l\xc3\xadcula llan\xc3\xa7ada al mercat per ClubJenna va ser Briana Loves Jenna l'any 2001, protagonitzada per Jenna Jameson i Briana Banks i dirigida per l'exmarit de Jenna, Justin Sterling (Jay Grdina). La pel\xc2\xb7l\xc3\xadcula va esdevenir un dels \xc3\xa8xits m\xc3\xa9s grans de l'any, va ser la pel\xc2\xb7l\xc3\xadcula porno m\xc3\xa9s llogada el 2001, va aconseguir r\xc3\xa8cords de vendes i va rebre un premi AVN, un dels m\xc3\xa9s prestigiosos del porno. Despr\xc3\xa9s del gran \xc3\xa8xit de Briana Loves Jenna Jenna Jameson va llan\xc3\xa7ar noves estrenes com ara I Dream Of Jenna i Jenna Loves Kobe._NEWLINE_A la fi de 2003 Jenna va decidir expandir ClubJenna i va contractar a la seva primera estrella en exclusiva, Krystal Steal, qui va treballar per a la companyia durant 2 anys, en els quals 3 pel\xc2\xb7l\xc3\xadcules dedicades a ella van ser llan\xc3\xa7ades al mercat. El 2004 ClubJenna va llan\xc3\xa7ar al mercat el super\xc3\xa8xit del porno Bella Loves Jenna (protagonitzada per Jenna Jameson i Belladonna i dirigida per Justin Sterling) que tamb\xc3\xa9 va rebre diversos premis. Mesos m\xc3\xa9s tard es va llan\xc3\xa7ar al mercat The Masseuse. El 2003 Jenna Jameson va comen\xc3\xa7ar a apar\xc3\xa8ixer en els mitjans nord-americans de manera m\xc3\xa9s que espor\xc3\xa0dica i milions de nord-americans, tot i que ja era molt famosa, es van familiaritzar amb ella encara m\xc3\xa9s. Es va crear una gran botiga de ClubJenna en la qual es comercialitzen multitud de productes de la companyia._NEWLINE_El 2004 ClubJenna es va associar amb companyies de telefonia m\xc3\xb2bil per crear desc\xc3\xa0rregues X de ClubJenna per a tel\xc3\xa8fons m\xc3\xb2bils. A principis de 2005 va ampliar el seu nombre d'actrius sota contracte exclusiu. A m\xc3\xa9s de Krystal Steal (que treballava per a ella en aquell moment), s'hi van sumar McKenzie Lee, Ashton Moore, Jesse Capelli i Sophia Rossi. Mesos despr\xc3\xa9s s'hi va afegir Chanel St. James. A les darreries de 2005 ClubJenna va crear el seu propi programa de televisi\xc3\xb3 a Playboy TV, presentat per Jenna Jameson, en el qual diverses actrius porno competien per ser la seg\xc3\xbcent noia que signi un contracte exclusiu amb ClubJenna. Brea Bennett va ser la primera guanyadora. El juliol de 2006 es va emetre la segona edici\xc3\xb3 del programa del qual l'actriu Roxy Jezel va sortir com a guanyadora. El 2006 ClubJenna va ser adquirit per Playboy, per\xc3\xb2 aix\xc3\xb2 no va produir cap canvi en la companyia excepte que ClubJenna va crear el seu propi canal de televisi\xc3\xb3 i els productes de ClubJenna van passar a ser part de Playboy._NEWLINE_El maig de 2007 els contractes de McKenzie Lee, Ashton Moore, Sophia Rossi i Chanel St. James amb ClubJenna van finalitzar i no van ser renovats per la productora. L'agost de 2007 Brea Bennett va abandonar la productora i es va retirar de la ind\xc3\xbastria X, no est\xc3\xa0 clar si va ser a causa del venciment del seu contracte o per decisi\xc3\xb3 pr\xc3\xb2pia, passant a ser Jesse Capelli, Roxy Jezel i Lela Star les \xc3\xbaniques estrelles exclusives de ClubJenna o Noies ClubJenna. El juny de 2007, l'actriu porno Lela Star va signar un contracte exclusiu amb la companyia, essent aix\xc3\xad l'actriu m\xc3\xa9s recent en convertir-se en estrella exclusiva de ClubJenna._NEWLINE_Les pel\xc2\xb7l\xc3\xadcules de ClubJenna s\xc3\xb3n rodades tant a Scottsdale, Arizona, com a San Fernando Valley a Los Angeles. El nombre de pel\xc2\xb7l\xc3\xadcules que llan\xc3\xa7a al mercat cada any \xc3\xa9s extremadament inferior al de la resta de productores dels Estats Units i les pel\xc2\xb7l\xc3\xadcules que produeix s\xc3\xb3n distribu\xc3\xafdes per l'estudi Vivid, amb el qual ClubJenna est\xc3\xa0 associat._NEWLINE_Jenna is Timeless, editada a principis del 2011, \xc3\xa9s l'\xc3\xbaltima pel\xc2\xb7l\xc3\xadcula estrenada per la productora."